cyanic-selkie/wikianc huggingface dataset:
Meganthropus
Ang Meganthropus ang mga pragmento ng bungo na natuklasan sa lugar na Sangiran malapit sa Surakarta sa sentral na Java, Indonesia. Ang orihinal na pangalang siyentipiko nito ay Meganthropus palaeojavanicus at bagaman itinuturing ngayong hindi balido, ang pangalan ng genus ay nagpatuloy bilang impormal na pangalan nito. Ang karamihan ng mga paleoantropolgo ay tumuturing rito bilang nauugnay sa Homo erectus ngunit hindi pa mapagkasunduan kung gaano kalapit dito.
Taong Tautavel
Ang Taong Tautavel (Homo erectus tautavelensis) ay iminungkahing subspecies ngHomo erectus. Ito ay may edad na 450,000 taong gulang at natuklasan sa kwebang Arago sa Tautavel, Pransiya. Ang mga paghuhukay nito ay nagsimula noong 1964 na may unang kilalang pagkakatuklas noong 1969.
Taong Solo
Ang Taong Solo (Homo erectus soloensis) na dating inuri bilang Homo sapiens soloensis ay itinuturing ngayong isang subspecies ng Homo erectus. Ang mga specimen nito ay nakuha sa mga lugar sa kahabaan ng Bengawan Solo River sa Indonesia sa kapuluang Java. Ang mga labi nito ay karaniwang tinatawag na Ngandong na ipinangalan sa bayang kung saan ito unang natuklasan. Ang kultura ay hindi karaniwang maunlad.
Katedral ng Brugnato
thumb| Kanlurang harapan Ang Katedral ng Brugnato (Duoo di Brugnato; Concattedrale dei Santi Pietro, Lorenzo e Colombano) ay isang Katoliko Romanong katedral na matatagpuan sa lumang sentro ng lungsod ng Brugnato, sa Val di Vara sa lalawigan ng La Spezia, Italya. Ito ay alay kay San Pedro, San Lorenzo, at San Columbano.Dating luklukan ng mga obispo ng Brugnato, ngayon ay isa nang konkatedral ng Diyosesis ng La Spezia-Sarzana-Brugnato.
Taong Nanjing
Ang Taong Nanjing (Homo erectus nankinensis) ay isang subspecies ng Homo erectus na natagpuan sa Tsin. Ang bungo ng isang lalake at babaeng taong Nanjing ay natuklasan noong 1993 sa kwebang Tangshan malapit sa Nanjing na may edad na mga 580,000 hanggang 620,000 taong gulang. Ang bungo ay nasa Nanjing Museum at pinag-aaralan ng mga siyentipikong nasa larangang ito.
Pamantasang London South Bank
thumb|Keyworth Centre ng Pamantasang London South Bank
Ang Pamantasang London South Bank (Ingles: London South Bank University, LSBU) ay isang pampublikong unibersidad sa Newington, Londres, Inglatera. Ito ay may humigit kumulang 17,000 mag-aaral at 1700 kawani, at nakabatay sa London Borough of Southwark, malapit sa South Bank ng Ilog Thames, mula sa kung saan nito nakuh ang pangalan nito.
Itinatag mula sa mga donasyong kawanggawa noong 1892 bilang Borough Polytechnic Institute, naabsorb nito ang maraming iba pang mga lokal na kolehiyo noong dekada 1970 at 1990, at nakakamit ang katayuan ng unibersidad noong 1992.
Oldowan
Ang Oldowan, Olduwan o Oldawan ang katagang arkeolohikal na tumutukoy sa pinakamaagang industriyang kasangkapang bato sa panahong bago ang kasaysayan na ginamit noong Mababang Paleolitiko noong mga 2.6 milyong taong nakakaraan hanggang noong 1.7 milyong nakakaraan ng mga Hominine. Ito ay sinundan ng mas sopistikadong industriyang Acheulean. Ang katagang Oldowan ay mula sa lugar ng Olduvai Gorge sa Tanzania kung saan ang mga unang kasangkapang Oldowan ay natuklasan ng arkeologong si Louis Leakey noong mga 1930. Hindi pa masiguro kung aling species na hominin ang aktuwal na lumikha at gumamit ng mga kasangkapang Oldowan. Ang paglitaw nito ay kadalasang nauugnay sa species na Australopithecus garhi at yumabong sa mga maagang species ng Homo na H. habilis at H. ergaster. Ang maagang Homo erectus ay lumilitaw na nagmana ng teknolohiyang Oldowan at pinaunlad ito sa industriyang Acheulean noong mga 1.7 milyong taong nakakaraan.
Taong Yuanmou
Ang Taong Yuanmou, Homo erectus yuanmouensis, ay isang subspecies ng Homo erectus na ang dalawang incisor ay natagpuan sa Bayang Danawu sa kondadong Yuanmou sa timog kanlurang probinsiya ng Yunnan, Tsina. Kalaunang, ang mga batong artipakto at mga piraso ng buto ng hayop ay nagpapakita ng mga tanda ng paggawa dito gayundin ang mga abo sa mga apuyan ay nahukay sa lugar. Ang mga fossil nito ay nakatanghal sa National Museum of China, Beijing.
Mga ama ng simbahan
Ang mga Ama ng Simbahan o ang mga Ama ng Iglesia, o sa wikang Ingles Church Fathers ay ang mga sinaunang maimpluwensiyang mga teologong Kristiyano. Ang katagang ito ay ginagamit sa mga manunulat o gurong Kristiyano na hindi kinakailangang mga ordinado at hindi rin kinakailangang mga santo. Sina Origen at Tertullian ay kadalasang itinuturing ng mga ama ng simbahan ngunit hindi itinuring na mga santo dahil sa kanilang mga paniniwalang kalaunang itinuring ng ilang mga Kristiyano na eretikal. Ang karamihan sa mga ama ng simbahan ay itinuturing na mga santo sa mga simbahang Romano Katoliko, Silangang Ortodokso, Ortodoksiyang Oriental, Anglicano, Lutherano at iba pa.
Pag-aaral ng ama ng simbahan
Ang pag-aaral ng mga ama ng simbahan ay kilala bilang Patritisika. Ang mga kasulatan ng "mga ama ng simbahan" bago ang Kristiyanismong Niceno noong 325 CE ay isinalin sa wikang Ingles noong isang ika-19 siglong sa isang koleksiyon ng mga amang ante-niceno o bago ang niceno. Ang mga kasulatang isinulat noong Unang Konseho ng Nicaea at hanggang sa Ikalawang Konseho ng Nicaea (787) ay tinipnon sa mga amang Niceno at pagkatapos-ng-Niceno.
Mga dakilang ama ng simbahan
Sa bawat Silangang Kristiyanismo at Kanluraning Kristiyanismo, ang apat na ama ay tinatawag na "Mga Dakilang Ama ng Simbahan":
Sa Simbahang Katoliko Romano, ang mga ito ay tinatawag ring "ang walong mga doktor ng simbahan".
Mga apostolikong ama ng simbahan
Ang mga pinakamaagang "mga ama ng simbahan" ay karaniwang tinatawag na "mga apostolikong ama" dahil sa inaangking tradisyon na ang mga amang ito ay tinuruan ng apostol ni Hesus. Ang mga ito ay sina Clemente ng Roma, Ignacio ng Antioquia, at Policarpio ng Smyrna. Sa karagdagan, ang mga kasulatang Didache at Pastol ni Hermas ay karaniwang ibinibilang sa mga kasulatan ng mga apostolikong ama bagaman hindi alam ang mga may akda nito. Tulad ng mga kasulatan nina Clemente, Ignacio at Policarpio, ang mga ito ay unang isinulat sa Griyegong Koine.
Clemente ng Roma
Ang liham ni Clemente na 1 Clemente (c.96), ay malawakang kinokopya at binabasa sa sinauanng simbahan. Ito ang pinakamaagang liham na Kristiyano sa labas ng naging Bagong Tipan.
Ilog Bicol
Ang Ilog Bicol ay ang ika-walong pinakamalaking ilog sa Pilipinas na may sukat na 3,770 km². Nagmumula ang ilog sa Lawa ng Bato,, at dumadaloy 94 kilometro pababa patungo sa bunganga nito sa Look ng San Miguel. Dumadaloy ito sa kapatagan ng Lambak ng Bikol.
Mga ama ng simbahan
Ignacio ng Antioquia
Si Ignacio ng Antioquia (c.35-110) ang ikatlong obispo o Patriarka ng Antioquia at inaangking isang estudyante ni Apostol Juan. Siya ay hinatulan at tumungo sa Roma upang lapain ng mga mga mababagsik ng hayop. Siya ang ikalawang manunulat pagkatapos ni Clemente na bumanggit sa mga sulat ni Pablo.
Ilog Bicol
Mga sanggunian
Bicol
Mga ama ng simbahan
Policarpio ng Smyrna
Si Policarpio ng Smyrna (c.69–c.155) ay isang obispo ng Smyrna sa probinsiyang Asya (ngayong İzmir sa Turkey). Siya ay inangking alagad ni Juan na maaaring ang apostol o ang presbitero. Nabigo si Policarpio sa kanyang pagtatangka na hikayatin si Papa Aniceto ng Roma na ipagdiwang ang pesach o paskuwa tuwing Nisan 14 gaya ng sa Silangang Kristiyanismo. Noong c. 155, hiniling ng mga taga-Smyrna ang pagpatay kay Policarpio. Siya ay itinuturing na santos sa parehong Romano Katoliko at Silangang Ortodokso.
Mga Griyegong ama ng simbahan
Ang mga indibidwal na sumulat sa wikang Griyego ay tinatawag na "mga amang Griyego ng simbahan. Ang mga ito ay kinabibilangan nina Clemente ng Roma, Irenaeus ng Lyons, Clemente ng Alehandriya, Atanasio ng Alehandriya, Juan Crisostomo, Cirilo ng Alehandriya, Mga amang Capadocio (Basilio ng Caesarea, Gregorio ng Nazianzus, Gregorio ng Nyssa, Pedro ng Sebaste, Maximo ang tagakumpisal, at Juan ng Damasco.
Irenaeus ng Lyons
Si Irenaeus na nabuhay noong ika-2 siglo ay obispo ng Lugdunum sa Gaul, ngayong Lyon sa Pransiya. Siya ang mahusay na kilala sa kanyang aklat na Laban sa Erehiya na isinulat noong c. 180 na umatake sa mga iba ibang mga paniniwala na sumasalungat sa kanyang paniniwala. Siya ang unang nagmungkahi ng pagtanggap lamang sa 4 na ebanghelyo at nangatwiran laban sa mga ibang pangkat na Kristiyano na gumagamit ng mga ebanghelyo na kaunti o higit pa sa 4. Ang kanyang katwiran sa pagtanggap lamang ng 4 na ebanghelyo ay: "Ang mga ebanghelyo ay hindi posibleng higit o kaunti sa bilang. Dahil may apat na sulok ng daigdig na ating tinitirhan at apat na mga pangunahing hangin, at ang haligi at saligan ng simbahan ang ebanghelyo, at espirito ng buhay, akmang may apat na saligan na saan man ay humihinga ng kawalang korupsiyon at muling bumubuhay ng mga tao."
Si Irenaeus ang unang Kristiyano na nagbigay ng mga pangalan sa 4 na ebanghelyong kanyang tinanggap (Ebanghelyo ni Mateo, Ebanghelyo ni Marcos, Ebanghelyo ni Lucas at Ebanghelyo ni Juan). Bagaman sinipi niya ang karamihan ng mga aklat sa naging kanon ng Bagong Tipan, hindi niya binanggit o sinipi ang Sulat kay Filemon, 2 Pedro, 3 Juan at Sulat ni Judas. Kabilang sa mga "kasulatang" kanyang sinipi ang 1 Clemente at Pastol ni Hermas.
Kanyang sinalungat ang Kristiyanismong Gnostisismo sa kanyang aklat na Ukol sa Pagtukoy at Pagpapabagsak ng tinatawag na Gnosis o mas kilala bilang Laban sa Erehiya. Bago ang pagkakatuklas ng mga kasulatang gnostiko sa Aklatang Nag Hammadi noong 1945, ang paglalarawan ni Ireneus ang tanging alam na paglalarawan ng Gnostisismo. Ayon sa mga skolar, maling kinatawan o maling naunawaan ni Irenaeus ang mga paniniwala ng mga gnostikong Kristiyano. Halimbawa, kanyang inilarawan ang mga pangkat gnostiko bilang mga hayok sa laman gayong ang mga kasulatang gnostiko ay nagtataguyod ng pagpipigil sa pakikipagtalik na mas masidhi pa kesa sa mga kasulatan ng mga kalaunang naging ortodoksiya na tumuligsa sa mga gnostiko.
Clemente ng Alehandriya
Si Clemente ng Alehandriya ay kasapi ng Simbahan ng Alehandriya sa Ehipto at isa sa pinakanatatanging mga guro ng simbahang ito. Kanyang pinagkaisa ang mga tradisyong pilosopiyang Griyego sa doktrinang Kristiyano. Kanyang pinaunlag ang platonismong Kristiyano. Tulad ni Origen, siya ay nanggaling mula sa kateketikal na paaralan ng Alehandriya. Siya ay maalam sa mga panitikang pagano.
Origen ng Alehandriya
Si Origen (c.185–c.254) ay isang Ehipsiyong skolar at teologo na nagturo sa Alehandriya at muling bumuhay sa Kateketikal na paaralan ng Alehandriya na pinagturuan ni Clemente. Sa simula ay sinuportahan si Origen ng Patriarka ng Alehandriya ngunit kalaunang siyang pinatalsik dahil sa kanyang ordinasyon na walang pahintulot ng Patriarka. Siya ay lumipat sa Caesarea Maritima at namatay doon.
Atanasio ng Alehandriya
Si Atanasio ng Alehandriya, Ehipto (c.293–2 Mayo 373) ang Papa ng Alehandriya at kilala sa kanyang pakikipag-alitan at pagsalungat sa mga Kristiyanong Ariano.
Mga amang Capadocio
Ang mga amang Capadocio ay sina Basilio ng Caesarea (330-379 CE) na obispo ng Caesarea; ang nakababatang kapatid ni Basil na si Gregorio ng Nyssa (c.332-395)CE na obispo ng Nyssa; at isang malapit na kaibigan na si Gregorio ng Nazianzus (329-389 CE) na naging Patriarka ng Constantinople. Ang rehiyong Cappadocia sa modernong panahong Turkey ay isang maagang lugar ng gawaing Kristiyano. Ang mga amang Capadocio ay nagsulong ng pagpapaunlad ng maagang teolohiyang Kristiyano halimbawa, ang doktrina ng Trinidad. Sila ay labis na ginagalang bilang mga santo sa parehong Simbahang Silanganin at Simbahang Kanluranin.
Juan Crisostomo
Si Juan Crisostomo (c.347–c.407) ang arsobipo at teologo ng Constantinople. Siya ay kilala para sa kanyang walong mga sermon na gumampan ng malaking papel sa kasaysayan ng antisemitismo sa Kristiyanismo na malawakang ginamit at sinipi ng partidong Nazi sa kanilang ideolohikal na paglaban sa mga Hudyo.
Mga Latin na ama ng simbahan
Ang mga indibidwal na sumulat sa wikang Latin ay tinatawag na "mga Latin na ama ng simbahan" na kinabibilangan nina Tertullian, Cipriano ng Carthage, Hilario ng Poitiers, Ambrosio, Jeronimo ng Stridonium, Agustin ng Hipona, Dakilang Gregorio at Isidoro ng Sevilla.
Kyushu Institute of Technology
thumb|Modelo ng unang gusali ng paaralan.
Bagong Katedral, Brescia
thumb| Duomo Nuovo: patsada Ang Duomo Nuovo o Bagong Katedral ay ang pinakamalaking Katoliko Romanong simbahan sa Brescia, Italya.
Kyushu Institute of Technology
Ang Kyushu Institute of Technology (九州工業大学 Kyūshū Kōgyō Daigaku) ay isa sa 87 pambansang unibersidad sa Japan. Matatagpuan sa prepektura ng Fukuoka sa pulo ng Kyushu, ito ay nakatuon sa edukasyon at pananaliksik sa larangan ng agham at teknolohiya. Ito ay madalas na dinadaglat sa KIT at minsan sa Kyutech.
Bagong Katedral, Brescia
Kasaysayan
Sinimulan ang konstruksiyon noong 1604 sa lugar kung saan matatagpuan ang paleokristiyanong ika-5/6 na siglong simbahan ng San Pietro de Do. Ang orihinal na komisyon ay ibinigay kay Andrea Palladio, ngunit pagkatapos ay ibinigay ito sa arkitektong si Giovanni Battista Lantana. Tinulungan siya ni Pietro Maria Bagnadore. Ang trabaho ay nagambala sa panahon ng isang salot noong mga 1630.
Kyushu Institute of Technology
Ang tagapagtatag nito ay si Matsumoto Kenjiro, pangalawang anak ni Yasukawa Keiichiro, at may kaugnayan sa Yaskawa Electric Corporation (itinatag noong 1915). Ang sentenaryo ng pagbubukas ng kampus ng Tobata ay ipinagdiriwang noong 2009, kasama ang Founder's Day noong Mayo 28, 2009.
Bagong Katedral, Brescia
Kasaysayan
Ang loob ay naglalaman ng isang monumento sa Brescianong Papa Pablo VI, na natagpuan sa kaliwang krusero. Ang estatwa (1975) ay isang obra ni Raffaele Scorzelli. Nanginibabaw ang simbahang Baroko sa na bilog at simpleng Romanikong simbahan ng Lumang Katedral ng Brescia (Duomo Vecchio).
Pagsasalarawan
Ang Bagong Katedral, hindi ang resulta ng isang siglong gulang na gusali, ngunit ang resulta ng iisang konstruksiyong pook, ay nagpapakita ng isang pangkalahatang homoheno at magkakaugnay na estruktura, sa arkitektura, at mga dekorasyon. Ang tanging elemento na nagsasabi ng kabaligtaran sa mahabang tagal ng gusali, na tumagal ng halos 230 taon, ay ang banayad na unyon na makikita sa loob, ngunit higit sa lahat sa harapan, sa pagitan ng Baroko na lasa at neoklasikong estilo, ang resulta nito ay isang uri ng pinalabnaw na klasikong Baroko, halos isang gusali na nagsimula ng Baroko at nagtapos sa Neoklasiko.
Mga panlabas na link
45.53861°N, 10.22194°W
Republikang Bangsamoro
Ang Republikang Bangsamoro (Ingles: Bangsamoro Republik), opisyal na tinatawag na Mga Nagkakaisang Estadong Pederado ng Republikang Bangsamoro (United Federated States of Bangsamoro Republik, dinadaglat bilang UFSBR), ay isang 'di-kinikilalang estado sa Timog-silangang Asya. Ipinahayag ni Nur Misuari, tagapangulo ng Moro National Liberation Front, ang Kalayaan ng Bangsamoro noong 12 Agosto 2013 sa Talipao, Sulu, at dineklara niya ang Lungsod ng Dabaw bilang kabisera nito.
Ayon kay Misuari, ang territoryo ng republika ay sakop ng mga pulo ng Mindanao, Basilan, Tawi-Tawi, Sulu, Palawan at Hilagang Borneo kung saan naniraan ang mga Bangsamoro. Ngunit ayon sa legal na payo ni Misuari na si Emmanuel Fontanilla, kasama rin ang mga estadong Sabah at Sarawak ng Malaysia. Ang pagdedeklara ng pagkakaisa ng Bangsamoro ay nagdulot sa krisis sa Lungsod ng Zamboanga ng 2013.
Miss Universe 1975
Ang Miss Universe 1975 ay ang ika-24 na edisyon ng Miss Universe pageant, na ginanap sa Gimnasio Nacional José Adolfo Pineda, San Salvador, El Salvador noong 19 Hulyo 1975.
Pagkatapos ng kompetisyon, kinoronahan ni Miss Universe 1972 Kerry Anne Wells si Anne Marie Pohtamo ng Pinlandiya bilang Miss Universe 1975. Ito ang ikalawang tagumpay ng Pinlandiya sa kasaysayan ng kompetisyon. Nagtapos bilang first runner-up si Gerthie David ng Hayti, habang nagtapos bilang second runner-up si Summer Bartholomew ng Estados Unidos. Hindi kinoronahan ni Amparo Muñoz ng Espanya ang kanyang kahalili matapos nitong bumitaw sa pwesto noong Enero 1975.
Mga kandidata mula sa 71 bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikasiyam na pagkakataon, samantalang si Helen O'Connell ang nagbigay ng komentaryo sa buong kompetisyon.
Kasaysayan
thumb|Gimnasio Nacional José Adolfo Pineda, ang lokasyon ng Miss Universe 1975|250x250px
Lokasyon at petsa ng kompetisyon
Noong Agosto 3, 1971, naglagda ng kontrata ang Miss Universe Organization at ang Government Economic Development Administrator ng Porto Riko upang dalhin ang Miss Universe at Miss USA sa San Juan mula 1972 hanggang 1976. Gayunpaman, kinansela ng pamahalaan ng Porto Riko ang kasunduan noong Pebrero 1973 dahil ayon sa mga opisyal ng pamahalaan ng Porto Riko, ilegal diumano ang kasunduan. Noong Disyembre 31, 1974, inanunsyo ng pangulo ng Miss Universe Inc. na si Harold Glasser na ang Miss Universe 1975 pageant ay gaganapin sa San Salvador, El Salvador sa Hulyo 19, 1975.
Sa araw ng kompetisyon, ilang grupo ng mga armadong hukbo na may mga submachine gun ang nakalibot sa lokasyon kung saan gaganapin ang kompetisyon upang itigil ang mga demonstrasyon ng mga mag-aaral na nagpoprotesta sa paggasta ng Pamahalaan ng El Salvador ng $1-milyon para sa paligsahan. Ilang oras bago ang kompetisyon, isang bomba ang sumabog sa gitna ng San Salvador bilang protesta laban sa Miss Universe pageant na nakasugat sa isang sibilyan, at nakapinsala sa National Tourist Office ng El Salvador, na siyang nag-organisa sa pageant.
Pagpili ng mga kalahok
Ang mga kalahok mula sa 71 mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na kalahok.
Iniluklok ang first runner-up ng Miss Spain 1974 na si Consuelo Martin bilang kandidata ng Espanya matapos bitawan ni Miss Spain 1974 Natividad Rodriguez ang titulo pagkatapos nitong sumali sa Miss World. Iniluklok ang third runner-up ng Miss Thailand Universe 1975 na si Wanlaya Thonawanik matapos piliin ni Miss Thailand Universe 1975 Sirikwan Nantasiri na ituloy ang kanyang karera sa pelikula.
Unang sumali sa edisyong ito ang mga bansang Belis, Mawrisyo, rehiyon ng Micronesia, at Samoang Amerikano, at bumalik ang mga bansang Dinamarka, Ekwador, Guwatemala, Hayti, Moroko, Peru, at Timog Aprika. Huling sumali noong 1961 ang Guwatemala, noong 1966 ang Moroko, noong 1968 ang Hayti at Timog Aprika, noong 1972 ang Ekwador at Peru, at noong 1973 ang Dinamarka. Hindi sumali ang mga bansang Honduras, Portugal, Senegal, Suriname, at Tsipre sa edisyong ito. Hindi sumali si Miss Suriname 1975 Mavis Slengard dahil ito ay may sakit. Hindi sumali ang mga bansang Honduras, Portugal, Senegal, at Tsipre matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.
Dapat sanang kakalahok sa edisyong ito sina Eloise Jubienne ng Guadalupe, Dorothy McKoy ng Kapuluang Kayman, Sissel Gulbrandsen ng Noruwega, at Vinah Thembi Mamba ng Suwasilandiya. Gayunpaman, hindi sila nakasali dahil sa hindi isiniwalat na dahilan. Kakalahok din sana si Eva Arni ng Papuwa Bagong Guniya, subalit hindi ito nakasali dahil nanalo na ito sa kompetisyong internasyonal. Sumali si Arni sa susunod na edisyon.
Pormat ng kompetisyon
Tulad noong 1971, 12 mga semifinalist ang napili sa pamamagitan ng paunang kompetisyon at ang mga closed-door interview. Kumalahok sa swimsuit competition at evening gown competition ang 12 mga semfinalist, at kalaunan ay napili ang limang pinalista na sumabak sa final interview.
Mga kandidata
thumb|250x250px|Mga bansa at teritoryong sumali sa Miss Universe 1975 at ang kanilang mga pagkakalagay. 71 kandidata ang lumahok para sa titulo.
Mga tala
<references group="lower-alpha" responsive="1">
Talaan ng mga lungsod sa Indonesia ayon sa populasyon
Mga mismong lungsod ayon sa populasyon
Ipinaliwanang ng batas ng Indonesia ang lungsod (kota) bilang ikalawang-antas na subdibisyong pampangasiwaan ng bansa, kahalintulad ng rehensiya (kabupaten). Nasa demograpiya, laki, at ekonomiya ang pagkakaiba sa pagitan ng dalawa. Pangkalahatang may mga gawaing hindi kaugnay sa agrikultura ang isang lungsod, habang ang isang rehensiya ay binubuo ng isang pook rural na mas-malaki sa lungsod. Ang isang lungsod ay pinamumunuan ng isang alkalde (walikota). Ang isang pampangasiwaang lungsod (administrative city) ay isang lungsod na walang sariling lokal na lehislatura (Dewan Perwakilan Rakyat Daerah). Tuwirang itinatalaga ng Gobernador ang alkalde ng isang pampangasiwaang lungsod. Matatagpuan lamang sa Jakarta ang gayong uri ng lungsod. Binubuo ang Jakarta ng limang mga pampangasiwaang lungsod at isang pampangasiwaang rehensiya.
Sampung pinakamalaking mga sentrong urbano
Ang mga sumusunod ay pinakamalaking mga mismong lungsod o core cities sa Indonesia (hindi kasama ang mga karatig-lungsod):
Anu
Sa mitolohiyang Sumeryo, si Anu (o An; mula sa wikang Sumeryong *An 𒀭 = langit) ang Diyos ng kalangitan, Panginoon ng mga konstelasyon, Hari ng mga Diyos, mga espirito at mga demonyo at nananahan sa pinakamataas na mga rehiyong makalangit. Siya ay may kapangyarihan na humukom sa mga nagkasala at kanyang nilikha ang mga tala bilang mga sundalo upang wasakin ang masasama. Ang kanyang katangian ang maharlikang tiara. Ang kanyang lingkod at ministro ng estado ang Diyos na si Ilabrat.
Si Anu ang isa sa pinakamatandang Diyos ng panteon na Sumeryo at bahagi ng tripleng Diyos na kinabibilangan nina Enlil at Enki. Dahil siya ang unang katauhan sa tripleng Diyos, siya ay itinuturing na ama at sa simula ay hari ng mga Diyos. Siya ay nauugnay sa templong E-anna sa Uruk sa Sumerya.
Dorothy Garrod
Si Dorothy Annie Elizabeth Garrod CBE, FBA (5 Mayo 1892 – 18 Disyembre 1968) ay isang arkeologong British na unang babaeng humawak ng Oxbridge chair sa pamamagitan ng kanyang nangungunang paggawa sa panahong Paleolitiko. Ang kanyang ama ay ang doktor na si Sir Archibald Garrod.
Arcadia (sinaunang rehiyon)
Ang Arcadia (Ἀρκαδία) ay isang rehiyon sa gitnang Peloponeso. Kinuha ang pangalan nito mula sa mitolohikal na tao na si Arcas, at sa mitolohiyang Griyego ay tahanan ito ng diyos na si Pan. Sa mga sining ng Renasimiyentong Europeo, ang Arcadia ay ipinagdiriwang bilang isang walang bahid ng dungis, maayos na kasukalan; dahil dito, ito ay isinangguni sa kulturang popular.
Ang modernong Arcadia ay mahigit-kumulang sumasangguni sa sinaunang rehiyon, ngunit bahagyang mas malaki.
Mito ng pinagmulan
Ang isang mito ng pinagmulan ay isang mitong naglalayon na ilarawan ang pinagmulan ng ilang tampok ng mundong natural o sosyal. Ang isang uri ng mito ng pinagmulan ay ang mitolohiyang kosmogoniko, na naglalarawan sa paglikha ng mundo. Gayunpaman, maraming kultura ang may mga kwentong itinakda matapos ang alamat na kosmogoniko, na naglalarawan sa pinagmulan ng mga likas na pangyayari at mga institusyon ng tao sa loob ng isang nauna nang uniberso.
Sa Grekoromanong kaisipan, ang mga katagang etiolohikal na mito at aition (mula sa Sinaunang Greek αἴτιον, "sanhi") ay ginagamit minsan para sa isang mitong nagpapaliwanag ng isang pinagmulan, lalo na kung paano umiral ang isang bagay o kagawian.
Mousterian
Ang Mousterian ang pangalang ibinigay ng mga arkeologo sa isang istilo ng pangunahing mga kasangkapang flint o industriyang arkeolohikal na pangunahing nauugnay sa mga Neandertal. Ito ay mula Gitnang Paleolitiko at gitnang bahagi ng Lumang Panahong Bato.
Arcadia
Ang Arcadia (Αρκαδία Modernong Griyego: [ɐr.kɐˈði.ɐ]) ay isa sa mga rehiyonal na yunit ng Gresya. Ito ay bahagi ng rehiyong pang-administratibo ng Peloponeso. Matatagpuan ito sa gitnang at silangang bahagi ng tangway ng Peloponeso. Kinukuha ang pangalan nito mula sa mitolohikal na pigura na Arcas. Sa mitolohiyang Griyego, ito ang tahanan ng diyos na si Pan. Sa mga sining ng Renasimiyentong Europeo, ang Arcadia ay ipinagdiriwang bilang isang walang bahid ng dungis, maayos na kasukalan.
Mga basilika sa Simbahang Katolika
Sa Simbahang Katolika, ang basilika (o di kaya'y: Palasyong Simbahan) ay isang malaki at mahalagang gusaling pangsimbahan na itinalaga bilang isang basilika ng Santo Papa at sa gayong paraan nakikilala para sa mga seremonyal na layuning iba pang mga simbahan. Hindi ito kailangang maging isang basilika sa kahulugan sa arkitektura (isang hugis-parihaba na gusali na may gitnang nabe na pnagigitnaan ng dalawa o higit pang parihabang pasilyo). Ang mga basilika ay maaaring basilika mayor—kung saan mayroong apat, lahat sa diyosesis ng Roma—o basilika menor, kung saan mayroong 1,810 sa buong mundo noong 2019.
Janet Lim-Napoles
Si Janet "Jenny" Luy Lim-Napoles (ipinanganak noong 15 Enero 1964 sa Lungsod ng Malabon) ay isang Pilipinang negosyanteng na kasalukuyang nasasangkot sa 10 bilyong pisong eskandalo sa paggamit ng PDAF.
Kinita ng mag-asawang Napoles mula 2004 hanggang 2012
Isinaad ni Janet Lim-Napoles sa kanyang Income Tax Return (ITR) ang kanyang kinita noong 2004 ay ₱195,800.00 ₱0.00 noong in 2006, ₱100,744.59 noong 2008 at ₱0.00 noong 2009. Hindi siya nag-file ng ITR para sa mga taong 2010, 2011 at 2012.
Hindi nag-file ng Income Tax Return ang asawa niyang si Jaime Napoles para sa mga taong 2004, 2006, 2008, 2010, 2012 maliban sa 2009 na nagdeklara siyang wala siyang kinita.
Mga ari-arian ng pamilya Napoles
Ayon sa BIR, ang halaga ng mga nakuhang ari-arian ni Janet Lim-Napoles noong 2004 ay ₱4.17 milyon, ₱22.29 milyon noong 2006, ₱4.35 milyon noong 2008, ₱9.84 milyon noong 2009, ₱6.33 milyon noong 2010, ₱5.64 milyon noong 2011 at ₱6.89 milyon noong 2012.
Kabilang sa mga ari-arian na tinukoy ng mga whistleblower na nalikom ni Napoles mula sa pork barrel scam ang mga bahay at lote sa mga subdibisyong tulad ng Forbes Park sa Makati, Ayala Alabang Village, at iba pa.
Kabilang sa mga mamahaling sasakyang nalikom ni Napoles ang Range Rover (PN TIN 11), white Porsche Cayenne (CYN 98), white Toyota Alphard, BMW, Tahoe, Chevrolet, two Ford E-150, Starex Gold, Toyota Prado, Savanna GMC, Lincoln Navigator, Hummer, Land Rover, Honda Civic at Mercedez Benz.
Ang anak ni Janet Lim-Napoles na si Jeane Napoles ay bumili ng Ritz Carlton condominium unit sa Los Angeles, Califoria noong Hulyo 2011 sa halagang 1.28 milyong dolyar. Ito ay kasalukuyang ipinagbibili ni Napoles sa halagang $1.475 milyong dolyar.
Pork barrel scam
Ang paglalantad ng pork barrel scam ni Benhur Luy noong Hulyo 2013 ay sinasabing nagmula sa pagdukot at pagdetine ni Napoles kay Luy na empleyado ng JLN Corp. Ayon kay Luy, ang kanilang alitan ni Napoles noong Disyembre 19, 2012 ay dahil sa pagsusupetsa ni Napoles na si Luy ay nagsasagawa ng transaksiyon sa mga mambabatas sa kanyang sarili. Si Luy ay sinagip ng NBI noong Marso 22, 2013 at nagsampa ng kasong pagdukot laban kay Napoles. Ayon sa NBI, si Luy ay dinetine ng kapatid ni Napoles na si Reynald Lim sa tirahan ni Napoles sa Taguig dahil sa nalalaman ni Luy tungkol sa pork barrel scam ni Napoles. Sinasabing ibinasura ng DOJ ang kaso ng pagdukot kay Napoles dahil sa kawalan ng malamang na dahilan. Si Luy ay gumawa ng isang affidavit na naglalantad sa pork barrel scam ni Napoles. Si Napoles ay nagtatag ng mga pekeng NGO na paglilipatan ng mga pork barrel fund ng mga mambabatas para sa mga ghost project, mga supply na may sobrang taas na presyo o mga bogus na benepisyaryo. Bukod kay Luy, ang iba pang mga empleyado ng JLN Corp. ay tumestigo rin laban kay Napoles.
Ang modus operandi ng scam ay si Napoles at ang isang mambabatas ay may kasunduan na ang pekeng NGO ni Napoles ang tatanggap ng pork barrel funds ng mambabatas kapalit ng mga kickback mula kay Napoles. Ang bawat senador ay pinaglalanan ng pork barrel funds na 200 milyong piso at ang bawat kinatawan ay 70 milyong piso kada taon. Ang mambabatas ay magsusumite ng talaan sa Department of Budget and Management (DBM) ng mga proyektong ipapatupad. Ang DBM ay maglalabas ng Special Allotment Releases Order (SARO) sa mambabatas na mag-eendorso ng napili nitong NGO ni Napoles sa ahensiya ng pamahalaan na nagpapatupad ng proyekto. Ang kasabwat na ahensiyang nagpapatupad ng proyekto ay hindi magsasagawa ng public bidding para sa proyekto at sa halip ay papasok sa isang kasunduan sa NGO ni Napoles para sa pagpapatupad ng proyekto. Pagkatapos na makumpleto ang mga papeles, ang DBM ay naglalabas ng Notice of Cash Allocation (NCA) sa nagpapatupad na ahensiya. Sa pagtanggap ng NCA, ang ahensiyang nagpapatupad ay maglalabas ng tseke sa NGO ni Napoles na idedeposito sa account sa bangko ni Napoles ng mga empleyado ng JLN Corp.
Ang kickback na napupunta sa bulsa ng mambabatas sa pork barrel scam ay 40-60 porsiyento. Ang mambabatas ay tatanggap ng paunang bayad mula kay Napoles sa pagsusumite ng mambabatas ng talaan ng mga proyekto sa DBM. Ang ikalawang bayad sa mambabatas ay ibibigay kapag nailabas na ang SARO.
Ang hindi bababa sa 35 porsiyento ay napupunta sa bulsa ni Napoles, ang 10 porsiyento ay napupunta sa pinuno ng kasabwat na ahensiya ng pamahalaan na nagpapatupad ng mga pekeng proyekto, at ang natitirang porsiyento ay napupunta sa mga chief of staff ng mga mambabatas at mga pangulo ng mga NGO ni Napoles at mga incorporator nito. Kabilang sa mga ahensiya ng pamahalaan na kahati sa kickback ang National Livelihood Development Corporation (NLDC), National Business Corporation (NABCOR), Zamboanga Rubber Estate Corporation (ZREC) at Technology Resource Center (TRC). .
Bhimrao Ambedkar
Bhimrao Ramji Ambedkar (Marathi: भीमराव रामजी आंबेडकर) (14 Abril 1891 - 6 Disyembre 1956), kilala rin bilang Dr. Si Babasaheb Ambedkar, ay isang Jurist ng India, ekonomista, politiko, at repormistang panlipunan. Pinasigla niya ang kilusang Dalit Buddhist at kumampanya laban sa diskriminasyon sa lipunan laban sa mga hindi dapat hawakan (Dalits). Sinuportahan din niya ang mga karapatan ng kababaihan at mga manggagawa. Siya ang unang Ministro ng Batas at Hustisya ng malayang India, ang arkitekto ng Konstitusyon ng India, at isang tagapagtatag na ama ng Republika ng India.
Janet Lim-Napoles
Mga sangkot na mambabatas sa scam
Ang mga sumusunod ang mga nasangkot na mambabatas sa pork barrel scam batay sa mga testimonya ng mga testigong empleyado ng JLN Corp, mga dokumentong nakalap ng Commission on Audit (COA), Department of Budget, SEC, at mga nagpapatupad na ahensiya gaya ng SARO, Memorandum of Agreement, mga liham ng pag-eendorso ng mambabatas, mga mungkahing proyekto, mga ulat ng aktibidad ng proyekto, mga ulat ng inspeksiyon at pagtanggap, mga ulat ng disbursement, mga disbursement voucher, mga accomplishment report, ang resibo ng pagkilala, mga photocopy ng tsekeng inisyu ng mga NGO, mga opisyal na resibo na inilabas ng mga NGO at COA Special Audit Report:
Bhimrao Ambedkar
Noong 1956, pinasimulan niya ang isang malawakang kumbersiyon ng mga Dalits, na nagko-convert sa Buddhism na may 600,000 na mga tagasuporta. Binuhay niya ulit ang Budismo sa India. Si Ambedkar ay itinuturing na isang bodhisattva, at ang Maitreya, kabilang sa mga Navayana Buddhist.
Janet Lim-Napoles
Paglaya
Siya ay napalaya sa ilalim ng batas ng mabuting pag-aasal noong 2014.
Bhimrao Ambedkar
Noong 1990, ang Bharat Ratna, ang pinakamataas na award na sibilyan ng India, ay postumong iginawad kay Ambedkar. Ang pamana ni Ambedkar ay may kasamang maraming mga alaala at paglalarawan sa kulturang popular. Ang pamana ni Ambedkar bilang isang repormistang sosyo-politika, ay may malalim na epekto sa modernong India.
Ang Ambedkar Jayanti (kaarawan ni Ambedkar) ay isang taunang pagdiriwang na ipinagdiriwang noong 14 Abril, na ipinagdiriwang hindi lamang sa India kundi sa buong mundo. Si Ambedkar Jayanti ay ipinagdiriwang bilang isang opisyal na pampublikong piyesta opisyal sa buong India. Ipinagdiwang ng mga Nagkakaisag Bansa ang Ambedkar Jayanti noong 2016, 2017 at 2018.
Lumang Katedral, Brescia
thumb| Ang labas ng katedral left|thumb| Loob na tanaw sa katedral thumb| Bago at Lumang Katedral ng Brescia Ang Duomo Vecchio o Lumang Katedral (tinatawag ding "La Rotonda" dahil sa bilog na ayos) ay isang Katoliko Romanong simbahan sa Brescia, Italya; ang simpleng paikot na Romanikong konkatedral ay nakatayo sa tabi ng Duomo Nuovo (Bagong Katedral) ng Brescia. Opisyal na kilala ito bilang Konkatedral sa Taglamig ng Santa Maria Assunta, habang ang katabing pangunahing katedral ay kilala bilang Katedral sa Tag-init.
Ito ay isa sa pinakamahalagang halimbawa ng Romanikong paikot na simbahan sa Italya.
Habang may ilang nagsasabi na mayroong mas maagang pagtatayo, ang mga pinakamaagang dokumento ay nagsasaad na ang katedral ay itinayo noong ika-11 siglo sa lugar ng isang paunang simbahan na may layout ng basilika. Mayroon itong pabilog na hugis na naging bihira pagkatapos ng Konsilyo ng Trento.
Noong ika-19 na siglo, maraming mga karagdagan sa orihinal na gusaling medyebal ang inalis. Ang pasukang portada ay isa pang karagdagang natitira. Naglalaman ito ng medyebal na Kripta ni San Filastrio, bilang parangal sa pinagpalang obispong Bresciano.
Praetorium
Ang terminong Latin na praetorium—o prætorium o pretorium—orihinal na ngangahulugan sa tolda ng heneral sa Romanong castrum, castellum, o kampo. Nagmula ito sa pangalan ng isa sa punong mahistradong Romano, ang praetor. Ang Praetor (Latin, "pinuno") ay orihinal na titulo ng pinakamataas na ranggo ng sibil na tagapaglingkod sa Republikang Romano, ngunit kalaunan ay naging isang posisyong direkta sa ibaba ng ranggo ng konsul.
Kongreso ng Estados Unidos
Ang Kongreso ng Estados Unidos ang lehislaturang bikameral ng Pederal na Pamahalaan ng Estados Unidos na binubuo ng dalawang kapulungan: ang Kapulungan ng mga Kinatawan ng Estados Unidos at ang Senado ng Estados Unidos. Ito ay nagpupulong sa Kapitolyo ng Estados Unidos sa Washington, D.C.
Ang parehong mga kinatawan at mga senador ay pinipili sa pamamagitan ng isang tuwirang halalan. Ang Kongreso ng Estados Unidos ay may kabuuang 535 bumubotong mga kasapi: 435 sa Kapulungan ng mga Kinatawan at 100 sa Senado. Ang mga kasapi ng Kapulungan ng mga Kinatawan ng Estados Unidos ay nagsisilbi sa dalawang taong mga termino na kumakatawan sa mga tao ng isang distrito. Ang bawat 50 estado ay may dalawang senador. Ang 100 senador ay nagsisilbi para sa 6 na taong termino.
Usuprukto
Ang usuprukto o usufruct ang karapatan ng pagtatamasa na pumapayag sa may hawak nito na humango ng tubo o pakinabang mula sa ari-arian na nakapangalan sa isa pang tao o may karaniwang pag-aari nito hangga't ang ari arian ay hindi napinsala o nasira. Sa maraming mga sistemang usurpruktoryo gaya ng tradisyonal na sistemang ejido sa Mehiko, ang mga indibidwal o pangkat ay magkakamit lamang ng usuprukto ng ari-arian at hindi ang titulong pambatas nito. Ang pinakamatandang halimbawa ng usuprukto ay matatagpuan sa Kodigo ni Hammurabi at sa mas kalaunang Kautusan ni Moises.
Kulturang Natufian
Ang Kulturang Natufian ay isang kulturang epipaleolitiko na umiral mula 13,000 hanggang 9,800 BCE sa Levant. Ito ay hindi karaniwang sa dahilang ito ay sedentaryo o semi-sedentaryo bago ang pagpapakilala ng agrikultura. Ang mga pamayanang Natufian ang posibleng mga ninuno ng mga tapagtayo ng unang mga tirahang Neolitiko ng rehiyon na maaaring ang pinakamaaga sa mundo. May ilang ebidensiya ng sinasadyang kultibasyon ng mga cereal lalo na ang rye ng kulturang Natufian sa lugar na Tell Abu Hureyra na lugar ng pinakamaagang ebidensiya ng agrikultura sa mundo. Ang mga hayop na hinuhuli ng mga ito ay kinabibilangan ng mga gazelle.
Ang katagang "Natufian" ay inimbento ni Dorothy Garrod na nag-aral ng kwebang Shuqba sa Wadi an-Natuf sa kanlurang mga Kabundukang Hudean.
Kautusan ng Tesalonica
Ang Kautusan ng Tesalonica (kilala rin bilang Cunctos populos), na pinasinayaan noong 27 Pebrero AD 380 ng tatlong naghaharing Romanong Emperador, ginawang Kristiyanong Niceno ang simbahan ng estado ng Imperyong Romano. Kinondena nito ang sinaunang pluralistikong espiritwal na tradisyon kasama ang iba pang mga kredo ng Kristiyano tulad ng Arianismo bilang mga erehe ng mga kabaliwan, at pinahintulutan ang pag-uusig ng mga ito.
Pinagmulan
Noong 313 ang emperador na si Constantino I, kasama ang kaniyang katapat na silangang si Licinius, ay naglabas ng Kautusan ng Milano, na nagbigay ng relihiyosong pagpaparaya at kalayaan para sa mga inuusig na Kristiyano. Bandang 325, ang Arianism, isang paaralan ng kristolohiya na nagpahayag na si Kristo ay hindi nagtataglay ng banal na kakanyahan ng Ama ngunit sa halip ay isang unang nilikha at isang entidad na sakop sa Diyos, ay kumalat at naging kontrobersiyal sa Maagang Kristiyanismo, kaya tinawag ni Constantino na Konsilyo ng Nicaea sa pagtatangkang wakasan ang kontrobersiya sa pamamagitan ng pagtataguyod sa buong imperyo ng iisa o "ekumeniko" na ortodokso. Ang konseho ay gumawa ng orihinal na teksto ng Kredong Niceno, na tumanggi sa pananampalatayang Ariano at pinanindigan na si Kristo ay "totoong Diyos" at "kasing-sangkap sa Ama."
Monte Mario
right|thumb|320x320px| Ang tanaw mula sa parke patungo sa sentrong Roma Ang Monte Mario (Ingles: Mount Mario)   ay ang pataas na burol sa hilagang-kanlurang lugar ng Roma (Italya), sa kanang pampang ng Tiber, na tinawid ng Via Trionfale. Sinasakop nito ang bahagi ng Balduina, ng teritoryo ng Municipio Roma I (Roma Centro), ng Municipio Roma XIV (Roma Monte Mario) at isang maliit na bahagi ng Municipio Roma XV ng Roma, kaya kasama ang bahagi ng mga Baryo ng Trionfale, Della Vittoria, at Primavalle.
Kautusan sa Milan
thumb| Busto ni Emperor [[Dakilang Constantino|Constantino I, Romano, ika-4 na siglo.]] Ang Kautusan sa Milan (Edictum Mediolanense, Διάταγμα των Μεδιολάνων , Diatagma tōn Mediolanōn) ay ang kasunduan noong Pebrero AD 313 na pakitunguhan na nang mabuti ang mga Kristiyano sa loob ng Imperyong Romano. Ang Emperador ng Kanlurang Romano na si Constantine I at si Emperador Licinius, na kumokontrol sa mga Balkan, ay nagpulong sa Mediolanum (modernong Milan) at, bukod sa iba pang mga bagay, sumang-ayon na baguhin ang mga patakaran patungo sa mga Kristiyano kasunod ng Edict of Toleration na pinasinayaan ni Emperador Galerius dalawang taon na ang nakalilipas sa Serdica. Ang Kautusan sa Milan ang nagbigay sa Kristiyanismo ng katayuang ligal at isang pagbawi mula sa pag-uusig ngunit hindi ito ginawang simbahan ng estado ng Imperyong Romano. Nangyari iyon noong AD 380 sa Kautusan sa Tesalonica.
Ningishzida
Si Ningishzida (sum: dnin-g̃iš-zid-da) sa relihiyong Mesopotamiano ang Diyos na Sumeryo ng Gishbanda malapit sa Ur. Siya ang Diyos ng mundong ilalim. Ang kanyang pangalan sa wikang Sumeryo ay isinalin na "panginoon ng mabuting puno". Siya ay inilalarawan bilang isang ahas na may ulo ng tao. Si Ningishzida ang pinakamaagang alam na simbolo ng mga ahas na nakapulupot sa palibot ng isang tungkod na aksiyal. Ito ay mas nauna sa Caduceus ni Hermes, tungkod ni Asklepios at tungkod ni Moises ng higit sa isang libong taon.
Sa mitolohiyang Sumeryo ni Adapa, siya ang isa sa dalawang bantay ng makalangit na palasyo ni Anu. Si Ningishzida ay namagitan para kay Adapa at ipinaliwanag kay Anu na dahil ipinagkaloob kay Adapa ang pagiging maalam, kailangan lamang ni Adapa ng imortalidad o walang hanggang buhay upang maging isang Diyos. Tinanggihan ni Adapa ang pagkain at inumin ng walang hanggang buhay at kaya ay nanatiling namamatay ang tao.
Ang asawa ni Ningishzida ay si Azimua at ang kanyang kapatid na babae ay si Amashilama. Siya ang isa sa mga ninuno ni Gilgamesh.
Pastoralismo
right|thumb| Isang catt ng mga [[Mga Bakhtiari|Bakhtiari, Chaharmahal at Bakhtiari, Iran.]] thumb| Pamilihan ng mga baka sa [[Mali (bansa)|Mali.]] Ang Pastoralismo ay isang uri ng pag-aalaga ng hayop kung saan ang mga alagang hayop ay inilabas sa malalaking panlabas na halamanan (mga pastulan) para sa pagpapastol, ayon sa kasaysayan ng mga nomadiko na lumipat-lipat kasama ang kanilang mga kawan. Kasama rito ang species ng baka, kamelyo, kambing, yaks, llamas, reindeer, kabayo at tupa.
Ang pastoralismo ay matatagpuan sa maraming pagkakaiba-iba sa buong mundo, sa pangkalahatan kung saan ang mga katangiang pangkapaligiran tulad ng katigangan, tuyong lupa lupa, malamig o mainit na temperatura, at kawalan ng tubig, ay nagpapahirap o hindi nagpapahintulot ng agrikultura. Ang paggaod sa mga mas matinding kapaligiran na may mas mahirap na tamnan na lupa, ay nangangahulugang ang mga pastoral na komunidad ay napakabulnerable sa pag-init ng daigdig.
Miss Universe 1976
Ang Miss Universe 1976 ay ang ika-25 edisyon ng Miss Universe pageant, na ginanap sa Lee Theatre, Hong Kong noong Hulyo 11, 1976.
Pagkatapos ng kompetisyon, kinoronahan ni Anne Marie Pohtamo ng Pinlandiya si Rina Messinger ng Israel bilang Miss Universe 1976. Ito ang kauna-unahang tagumpay ng Israel sa kasaysayan ng kompetisyon. Nagtapos bilang first runner-up si Judith Castillo ng Beneswela, habang nagtapos bilang second runner-up si Sian Adey-Jones ng Gales.
Mga kandidata mula sa 72 bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikasampung pagkakataon, samantalang si Helen O'Connell ang nagbigay ng komentaryo sa buong kompetisyon.
Kasaysayan
thumb|Lee Theatre, ang lokasyon ng Miss Universe 1976
Lokasyon at petsa ng kompetisyon
Noong Agosto 3, 1971, naglagda ng kontrata ang Miss Universe Organization at ang Government Economic Development Administrator ng Porto Riko upang dalhin ang Miss Universe at Miss USA sa San Juan mula 1972 hanggang 1976. Gayunpaman, kinansela ng pamahalaan ng Porto Riko ang kasunduan noong Pebrero 1973 dahil ayon sa mga opisyal ng pamahalaan ng Porto Riko, ilegal diumano ang kasunduan.
Dapat sanang gaganapin sa Israel ang ika-25 anibersayo ng pageant. Gayunpaman, inanusyo noong Enero 15, 1976 na hindi na itutuloy ang pagdaraos ng kompetisyon sa Israel matapos na tumanggi sa paglalaan ng $300,000 ang Ministry of Finance ng Israel upang isagawa ang kompetisyon sa bansa. Ayon sa noo'y Finance Minister na si Yehoshua Rabinowitz, kung maganda ang kompetisyon para sa turismo at propaganda ng Israel, ang mga pondo ay manggagaling dapat sa badyet ng Tourism and Foreign Ministry.
Shulgi
Si Shulgi (na dating binabasa bilang Dungi) ng Ur ang ikalawang hari ng Renasimiyentong Sumeryo. Siya ay naghari ng 48 taon (2029 BCE–1982 BCE) (maikling kronolohiya). Kanyang tinapos ang pagtatayo ng Dakilang Ziggurat ng Ur. Siya ay anak ni Ur-Nammu na hari ng Ur,m ayon sa isang kalaunangn teksto ng isang anak ng babae ng dating haring Utu-hengal ng Uruk at isang kasapi ng Ikatlong dinastiya ng Ur.
Miss Universe 1976
Lokasyon at petsa ng kompetisyon
Noong Pebrero 6, inanunsyo ng pangulo ng Miss Universe Inc. na si Harold Glasser na ang ika-25 anibersaryo ng pageant ay gaganapin sa Hulyo 10 sa Hong Kong, at lahat ng nalikom na pera mula sa mga ticket ay mapupunta sa Hong Kong Community Chest.
Pagpili ng mga kalahok
Ang mga kalahok mula sa 72 mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na kalahok.
Iniluklok ang first runner-up ng Miss Venezuela 1976 na si Judith Castillo upang kumatawan sa bansang Beneswela matapos bumitaw sa puwesto si Miss Venezuela 1976 Elluz Peraza pagkatapos ng apat na araw upang magpakasal. Iniluklok ang first runner-up ng Miss Holland 1976 na si Nannetje Nielen upang kumatawan sa kanyang bansa matapos piliin ni Miss Holland 1976 Lucie Visser na hindi lumahok dahil sa hindi isiniwalat na dahilan.
Unang sumali sa edisyong ito ang mga bansang Barbados, Hilagang Kapuluang Mariana, Papuwa Bagong Guniya, at Sint Maarten, at bumalik ang mga bansang Honduras, Noruwega, at Suriname. Huling sumali noong 1973 ang Noruwega, at noong 1974 ang Honduras at Suriname. Hindi sumali ang mga bansang Belis, Hamayka, Hayti, Libano, Micronesia, at Moroko sa edisyong ito. Hindi sumali sina Janet Joan Joseph ng Belis, Angela Ruddock ng Hamayka, at Ramona Karam ng Libano dahil sa hindi isiniwalat na dahilan. Hindi sumali ang Micronesia dahil imbis na kumatawan sa rehiyon, ang mga kandidata mula sa Hilagang Kapuluang Mariana ay kinakatawan ang kanilang indibidwal na teritoryo. Hindi sumali ang mga bansang Hayti at Moroko matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.
Pormat ng kompetisyon
Tulad noong 1971, 12 mga semifinalist ang napili sa pamamagitan ng paunang kompetisyon at ang mga closed-door interview. Kumalahok sa swimsuit competition at evening gown competition ang 12 mga semfinalist, at kalaunan ay napili ang limang pinalista na sumabak sa final interview.
Mga kandidata
72 kandidata ang lumahok para sa titulo.
Domus Aurea
Ang Domus Aurea (Latin, "Ginintuang Tirahan") ay isang malawak na hinalamang palasyo na itinayo ni Emperador Nero sa gitna ng sinaunang Roma matapos na masira ng malaking sunog noong 64 AD ang malaking bahagi ng lungsod at ang mga aristokratikong villa sa Burol Palatino.
Mga pambansang simbahan sa Roma
Ang mga institusyong mapagkawanggawa na nakakabit sa mga simbahan sa Roma ay itinatag hanggang sa panahong medyebal at kasama ang mga ospital, ostel, at iba pang nagbibigay ng tulong sa mga peregrino sa Roma mula sa isang "bansa", na kung saan ay naging mga pambansang simbahan sa Roma. Ang mga institusyong ito ay pangkalahatang inorganisa bilang mga konfraternidad at pinondohan sa pamamagitan ng mga kawanggawa at pamana mula sa mayamang patron na kabilang sa "bansang" iyon. Kadalasan din ay konektado sila sa pambansang "scholae" (mga ninuno ng mga seminaryo ng Roma), kung saan ang mga klero ay sinanay. Ang mga simbahan at ang kanilang kayamanan ay tanda ng kahalagahan ng kanilang bansa at ng mga preladong sumusuporta sa kanila. Hanggang sa 1870 at pag-iisang Italyano, naging kabilang din sa mga pambansnag simbahan ang mga simbahan ng mga Italyanong estadong-lungsod (na ngayon ay tinatawag na "mga panrehiyong simbahan").
Talaan ng mga alkalde ng Kalakhang Maynila
Ang mga alkalde ng Kalakhang Maynila ay itinuturing na mga lokal na ehekutibo ng kani-kanilang mga pamayanan at bumubuo rin silang bahagi ng Konseho ng Kalakhang Maynila ng Pangasiwaan sa Pagpapaunlad ng Kalakhang Maynila (MMDA).
Ziggurat ng Ur
Ang Ziggurat ng Ur na minsang tinatawag na "Dakilang Ziggurat ng Ur"; wikang Sumeryo E-temen-nigur(u) É.TEMEN.NÍ.GÙR(U).(RU) na nangangahulugang "ang bahay na ang saligan ay lumilikha ng sindak") ay isang Neo-Sumeryong ziggurat sa siyudad ng Ur malapit sa Nasiriyah sa kasalukuyang Probinsiyang Dhi Qar, Iraq. Ang istrukturang ito ay itinayo noong maagang panahong Bronse (ika-21 siglo CE) ngunit naging giba noong ika-6 siglo BCE sa panahong Imperyong Neo-Babilonio nang ito ay ibalik sa dating kondisyon ni Haring Nabonidus. Ang mga labi nito ay hinukay noong mga 1920 at 1930 ni Sir Leonard Woolley.
Toy Story
Ang Toy Story ay isang pelikulang animasyong-pangkompyuter noong 1995 na ginawa at prinodus ng Pixar Animation Studios. Ang pelikula ay ipinamamahagi ng Walt Disney Pictures at Buena Vista Distribution at na ipinalabas sa mga sinehan sa Estados Unidos noong Nobyembre 19, 1995.